lflage/wiki-talks huggingface dataset:
Vita:A Farkasréti temető nevezetes halottainak listája

message: Az ellenőrizhetőség kedvéért mindenképpen szükséges a forrás megjelölése. Ajánlom esetleg a http://www.agt.bme.hu/staff_h/varga/foto/farkasreti/farkasreti.html weblapot. – Malatinszky vita 2010. április 12., 15:41 (CEST)
thread_title:  Forrás 

message: Egy anon beleírta, hogy Rákosi Mátyás hamvait egy hozzátartozó már elvitte a temetőből. Forrásként egy blog kezdőoldala volt megadva, kikerestem a konkrét cikket: ez az. Ahhoz sajnos nem hiteles, hoyg ezt az adatot tényként feltüntessük R. M. szócikkében, ugyanakkor annyira viszont kerek a történet, hogy ebből a listából kivegyük R. M. nevét (hiszen ha már nincsenek ott a hamvai, akkor nem is nevezetes halottja a temetőnek). Egyelőre csak kikommenteltem a cikkből. Palotabarát vita 2020. október 31., 02:06 (CET)
thread_title:  Rákosi Mátyás 

message: Az a javaslatom, hogy akkor engedjük új elem felvitelét, ha abban a sírhely száma is szerepel. A többségnél ugyanis szerepel ez az adat, ami tényleges segítség egy-egy elhunyt sírhelyének megtalálásához, de különösen az újonnan hozzáadott elemeknél már egyre gyakrabban hiányzik ez az adat. Palotabarát vita 2021. május 4., 13:55 (CEST)
replies: text: A lista csak a jelenleg ott fellelhető személyeket jeleníti meg? Csak azért kérdezem, mert Horánszky Pált is elméletben idetemették, viszont elképzelhető, hogy a sírját már rég felszámolták, vagy rátemetkeztek stb. Ellenőrizni nem tudom, mert sírkeresőt nem találtam. Nándort említik a családból, viszont az egyelőre kérdés, hogy ő mennyire "közeli" rokon. Taz vita 2021. október 22., 00:00 (CEST)
thread_title:  Bővítések
Vita:Plutonia 2

message: Basszus, az sem derül ki a szócikkből, hogy ez micsoda... Könyv? Film? Társasjáték? Videó? December vita 2010. április 12., 13:49 (CEST)
replies: text: Ez a Doom nevű szg. játék valami kiegészítése lehet. Csodás állapotban van. Ez talán kapcsolódik, de egy törlés-sablont estleg megér. Messiah, vita 2010. április 12., 13:55 (CEST)
Aki veszi a fáradtságot, hogy ha nem tudja, akkor megnézi, mi az a PLutonia Experiment, akkor rájöhet, hogy játék, de lényegtelen... amúgy miért kellene törölni? Nem vitázom, lehet, hogy kell, de indok nélkül nem tudom... – Katamori vita 2010. április 13., 20:48 (CEST)

text: Első mondat: ignore. Jobban meggondolva törölni tényleg nem kell. Messiah, vita 2010. április 14., 00:46 (CEST)

message: Wikipédia:Törlésre javasolt lapok/Plutonia 2
thread_title:  A törlési megbeszélés eredménye 

message: Törlési megbeszélés eredményeképpen törölve.  Gg. AnyÜzenet 2020. november 14., 22:42 (CET)
thread_title:  Törlési megbeszélés eredménye
Vita:Pumukli kalandjai

message: A következő formákban tüntették fel sorban, változtatásokkal és cím bővüléssel. 1. Éder Mester és Pumukli 2. Éder Mester és Pumuklija 3. Éder mester és a Pumuklija 4. Éder Mester és az ő Pumuklija – Vakondka vita 2016. június 5., 09:24 (CEST)
thread_title:  szó szerinti magyar cím
Vita:Komlós János (matematikus)

message: A munkamódszereink nyilván nem azonosak, én először szeretem megírni a szöveget, és legvégül beilleszteni a linkeket. Ez a legelső szövegváltozat, és ahogy sorra kerülnek a források, úgy fog változni. Ha már az elején vannak linkek, az csak az átírást, az átfogalmazást, a szövegrészek átpakolását nehezíti meg, de legalábbis teszi kényelmetlenné számomra. Amikor kész az egész, akkor teszem be a hivatkozásokat, lásd például Kreutzwald vagy bárki más laptörténetét. Kis türelmet kérek, ezt jelzi a lap teteji sablon. Pasztilla 2010. április 13., 08:24 (CEST)
Oké, semmi gond. – Malatinszky vita 2010. április 13., 15:25 (CEST)
replies: text: Akármi legyek, ha nem neked volt igazad. Semmilyen nyomtatott forrásban semmi több Komlósról, illetve a KiKi-ben történésznek titulálják... Mindjárt megcsiszolom ezt a kicsiny szöveget, aztán hajrá. Pasztilla 2010. április 13., 21:39 (CEST)
thread_title:  Visszaállítás 

message: Talán jó lesz valamire... – Hkoala  2010. április 13., 22:22 (CEST)
thread_title:  Rutgers
Vita:Schönberger Jenő

message: Az élő személy sablon helyett az Egyházi személy sablont javaslom. Azért is, mert ebben fel lehet tüntetni az elődjét. A szatmári püspököket már elkezdtem ellátni ezzel a sablonnal (az a cél, hogy Fischer Istvántól egészen Schönberger Jenőig el lehessen jutni a sablonban szereplő Utódra kattintva).
Erre váltottam tehát a korábbi sablont, remélem, nem tekinti tiszteletlenségnek az előbbi sablon beiktatója. Üdv,
– Iegeb vita 2010. április 15., 12:18 (CEST)
thread_title:  Sablon
Vita:Ráth Mór

message: Nálam semmit sem tört szét az infobox, úgyhogy nem értem. Inkább a cikk szerkezetét kéne megváltoztatni, semmint az infoboxot kivenni. L Andráspankuš→ 2010. augusztus 3., 15:14 (CEST)
replies: text: Ha visszaállítod a laptörténet, meglátod, miért vettem ki a divatos, de egyáltalán nem informatív infoboxot. Ez volt a döntésem. Te úgy döntesz, ahogy akarsz--Linkoman vita 2010. augusztus 3., 15:21 (CEST)
Mivel a lapot figyelemmel követem, sokszor láttam az infoboxos változatát. Most újra megnéztem az utolsó infoboxos változatot, és még mindig nem értem, mi esett szét rajta. Az infobox ugyan nem követelmény, de ártani nem használ. L Andráspankuš→ 2010. augusztus 3., 15:52 (CEST)

text: Értem.--Linkoman vita 2010. augusztus 3., 17:36 (CEST)
thread_title:  Infobox kivétele
Wikipédia-vita:Sajtóközlemények/Egymilliárd szerkesztés a Wikimédia-projektekben

message: * http://uk.wikimedia.org/wiki/Press_releases/1_billion_edits_on_Wikimedia_projects
* http://en.wikinews.org/wiki/Wikinews:MOS
* http://www.facebook.com/group.php?gid=287466429242

message: Please exchange :File:Logo of the Hungarian Wikipedia.png for :File:Wikipedia-logo-hu.png. The file is a duplicate at Commons and swap over is occurring. Thanks. Billinghurst vita 2010. december 2., 23:52 (CET)
 (which isn't the right name, however, proper name not known.)
Done. Samat üzenetrögzítő 2010. december 3., 00:12 (CET)
thread_title:  Change of image required
Vita:Vernalizáció

message: "az apikális merisztéma hidegnek való kitettsége után akár 300 napig is megtartja generatív kompetenciáját." - ööö...zavarba jöttem. ez mennyire biztos? :DDD – eLVe kedvesS(z)avak 2010. április 13., 16:44 (CEST)
A szavak egy részét külön-külön értem, a mondat értelméről fogalmam sincsen :)) Data DestroyerMi fáj, gyere mesélj... 2010. április 13., 16:51 (CEST)

message: Már a második mondat értelmetlen (legalábbis nyelvtanilag nem sikerült eltalálni, mi legyen az állítmány.)
Mivel Liszenko áltudományos tanai lelepleződtek, nem tartom helyesnek, hogy túllép a cikk Liszenkón és egyes mondataiból úgy tűnik, mintha valódi tudományos eredményről lenne szó.--Linkoman vita 2017. október 3., 18:38 (CEST)
thread_title:  Lektorálandó, mert ...
Vita:Sárbogárd

message: Kiemelt szócikket akarok írni erről a városról. Szerintetek hol bővítsek, javítgassak rajta még? Tudom, hogy még nem éri el a kiemelt színvonalat, ezért kérdem, hogy hol javítsak még rajta.  --nyar94 vita 2012. december 22., 20:16 (CET)
replies: text: Helló az élővilága részben a gólyafészkes adatomat nyugodtan töröld, a madártanis lesz a jó. Bár az ő számaikat kissé túlzónak tartom de valóban sok gólyafészek van ott. Viszont én idén sem fényképeztem őket, úgyhogy legalább néhányról kéne fotó. Legjobb lenne jövő május/június környékén amikor már ismét lesznek gólyák és a fiókák is állni fognak. Taz vita 2013. augusztus 30., 18:52 (CEST)
thread_title:  Kérdés a szócikk bővítésével kapcsolatban 

message: "szerbül: Шарбогард / Šarbogard, kínaiul: 沙爾博加德 és perzsául: شاربوگارد." - Itt gyakorlatilag egy egyszerű átírás történik a magyartól eltérő írásrendszert használó nyelvekre. Akkor lenne ilyesminek értelme, ha az adott nyelven máshogy hívnák a települést. Például Pécs szerb neve Pečuj.   2019. február 20., 15:31
Igazad van, semmi értelme. Töröltem is azon nyomban. Csigabiitt a házam 2019. február 20., 15:31 (CET)
thread_title:  Ennek mi értelme van?
Vita:Szatmári Magyar Hírlap

message: Ez nagyon össze van keverve. A Szatmári Friss Újság nem szűnt meg, és a Szatmári Hirlap nem a Szatmári Friss Újság jogutódja, hanem a konkurense.
A Friss Újság jelenlegi honlapja: http://www.frissujsag.ro  
2004-ig a Friss Újság valóban a HHRF honlapján volt elérhető, és onnan elköltözött a digital.frissujsag.ro oldalra, amely ma már nem létezik, mert az Inform Media tulajdona volt, és amikor az új szatmári tulajdonos megvette a Friss Újságot, akkor elköltözött a www.frissujsag.ro címre. 
A cikk jelenlegi formájában teljesen megbízhatatlan, sőt egyenesen félrevezető.

message: Közben próbáltam tisztázni ezt a sajtótörténetet, sajnos politikai és gazdasági okok miatt térségünkben gyakran változik a helyzet, ezt majd később „meglátja” és lenyugtatja egy újabb lexikoncikk.--Mártiforrás 2013. február 26., 00:38 (CET)
thread_title:  Válasz
Vita:Szatmári református egyházmegye

message: Névütközés miatt szeretnék egyértelműsítő lapot létrehozni, mivel a Magyarországi Református Egyházban is van ilyen nevű egyházmegye. Ehhez szükséges lenne ezt a lapot átnevezni pl. Szatmári Református Egyházmegye (RRE) névre (a magyarországi pedig majd ha meglesz, a Szatmári Református Egyházmegye (MRE) nevet kapná)
Vita, ellenvetés? Sücy vita 2011. november 27., 17:22 (CET)
thread_title:  Átnevezés
Vita:39-es busz (Budapest)

message: Néhányan, akik a cikket olvasták kérdezték tőlem, tényleg ennyit mozihoz vitt el a 39-es? Tényleg. Itt a felsorolás: József Attila (lebontották) az akkor Kulich Gyula, most Kálvária téren, Nap a Népszínház sarkán, a Tisza, Honvéd, Bástya, Híradó (Horizont), Gorkíj, Uránia, Filmmúzeum (Broadway), Puskin, Toldi, Szikra (Metró), 13. ker. Kossuth, Tanács, Duna (Odeon), Budai Híradó (Bem), Május 1 (Átrium). A Pest-Buda mozihoz is elvitt volna, de mire a mozit átadták, a járatot megszüntették. – Livvyfan vita 2016. december 2., 23:57 (CET)
Csokonai, azzal 18.– Livvyfan vita 2016. december 3., 11:17 (CET)
thread_title:  39-es busz, mint mozijárat 

message: Apám gyerekoromban sokszor említette, hogy amióta beleesett a busz a Dunába, nem szeret hídon buszozni. Akkor mindenki tudta, hogy beleesett, de ahogy a Pajtás hajó balesetét, ezt is próbálták elbagatellizálni. Manapság egy ilyen balesethez kivonulna az RTL meg a Blikk magazin, mindenki ezen szörnyűlködne, akkor az efféle ügyeket három sorban írták meg az utolsó előtti oldalon. Azért persze mindenki tudta, de egy ilyen régi ügyről nyomtatott forrást szerezni már szinte lehetetlen. Tehát a lényeg, a hatvanas években még élt a pestiek emlékezetében a Dunába esett busz balesete. 
Egy alkalommal cirka 1969 körül a Diószegi Sámuel utcából a Mező Imrére kanyarodó 39-es busz felszaladt az útpadkára, félig kidöntötte a villanyoszlopot, leszakadt a közvilágítás drótja, a felrobbanó neoncsövek villogtak. A Nagyvárad téri megállóból a buszra várva szemem láttára történt. Akkor még kistini voltam persze. Valszeg a villamosvezeték is leszakadt, azt nem tudom.  – Livvyfan vita 2016. december 3., 10:03 (CET)
thread_title:  Baleset
Vita:Zsírsav/Megjegyzések

message: * A tartalom bővítésével
* A stílus enciklopédiásabbá tételével
* Idézések és hivatkozások számának növelésével
LouisBB vita 2010. április 14., 02:41 (CEST)
thread_title: Mivel lehetne a cikket javítani?
Vita:Híres kecskemétiek listája

message: Elismerem, egy-két ember besorolása a kategóriákba nem egyértelmű, megpróbáltam az alapján dolgozni, hogy a városhoz köthetően melyik terület volt a jelentősebb az életükben. – Nbcee vita 2010. április 14., 17:52 (CEST)

message: Molnáreff Árpádot hová lehet sorolni? XD
Tankian1993 vita 2012. július 16., 01:40 (CEST)
replies: text: Azok kerülhetnek be a listába akik teljesítik a WP:NEV követelményeit és vagy van róluk szócikk a magyar nyelvű Wikipédián, vagy – mivel teljesítik a nevezetességi követelményeket – várható, hogy önálló szócikk szülessen róluk. Molnár F Árpád – egyelőre – nem tűnik ilyennek, mivel életét, munkásságát objektív, Molnár F Árpádtól független források nem dolgozták fel a kellő mértékben. --PallertiRabbit Hole 2012. július 16., 02:01 (CEST)
thread_title:  MFÁ
Vita:Gitáreffektek

message: A szöveget nagyon erősen magyarítani kellene, mivel semmi nem indokolja (hacsak nem a lustaság vagy a nemtörődömség), hogy pl. a "distortion" elsősorban angolul szerepeljen, és csak másodlagosan magyarul. Egyelőre még nem az angol a hivatalos nyelv Magyarországon, és ez a magyar Wikipédia, ahol kizárólag magyar nyelvű cikkeket írunk. Senki ne jöjjön azzal, hogy "a szakmában ezt használják, így mondják, ez az elterjedt". Elhiszem, egyrészt, mert szakmai szleng, másrészt sokan tudnak (valamennyire) angolul a gitárosok közül, harmadrészt, mert csak annyira tudnak angolul, hogy nem tudják, hogyan mondják azt a dolgot magyarul! Erre való egy enciklopédia például, hogy megmondja. misibacsi*üzenet 2010. április 14., 21:24 (CEST)
Misibacsi, Ön összekeveri a szakszlenget a szakzsargonnal - a magyar nyelvben nagyon sok szakkifejezésnek nincs megfelelője, mivel ezek nem honosodtak meg sosem, illetve ha megpróbálnánk ráerőszakolni a magyar nyelvet a MINDEN gitáros által ismert kifejezésekre, sok helyen összeütközésekbe, átfedésekbe, és ellentmondásokba botlanánk. Ennek ellenére megpróbáltam a legtöbb helyre odarakni a magyar fordítását az effektnevekhez, csak a rend kedvéért.K4rr*üzenet 2011. május 10., 23:28 (CEST)
Köszönöm az együttműködést! Így már jó lesz!
* a magyar nyelvben nagyon sok szakkifejezésnek nincs megfelelője - mondhatjuk azt is, hogy "nem létezik magyar gitáros szaknyelv", hát én erre nem lennék büszke -:(
* ha megpróbálnánk ráerőszakolni a magyar nyelvet a MINDEN gitáros által ismert kifejezésekre - nem erőszakolunk senkire semmit, csak megadjuk magyarul, hogy mi mit jelent, erőszakról szó sincs, mindenki úgy mondja, ahogy akarja
ui. tegeződjünk, mert itt ez a szokás. misibacsi*üzenet 2011. május 11., 18:19 (CEST)
thread_title: Lektor sablon
Vita:157-es busz (Budapest)

message: A járatsűrűségi és egyéb adatok miatt jó lenne, ha a 157A busz nem átirányítás lenne, hanem saját szócikket kaphatna a járat; a jelenlegi átirányítás miatt viszont nem tudom szerkeszteni a 157A cikkét. Előre is köszönöm, ha valaki segít. Solymári vita 2014. április 1., 01:11 (CEST)
replies: text: Építés alattira tettem a 157A-t, így tudod folytatni.--Tomcsy  üzenet 2014. április 1., 02:45 (CEST)
thread_title:  157A ne legyen átirányítás
Vita:Kolkata

message: A város neve Kolkata, nem pedig Kalkutta. Át kellene nevezni a cikket, mivel Mumbai sem Bombay, vagy Púna sem Pune... – Lálálá9999 vita 2018. augusztus 28., 19:27 (CEST)
replies: text: Nevezd át nyugodtan, a Földrajzi Világatlaszban is Kolkata néven szerepel. Nem tudom, miért maradt így. misibacsi*üzenet 2018. augusztus 29., 16:18 (CEST)
thread_title:  Név
Vita:2009-es Superbike amerikai nagydíj

message: Na milyen alapvető információ nem derül ki a laikus olvasó számára sem a cikkből, sem a bevezető két zöld linkjére kattintva? Bináris ide Kelt: Wikipédia,  2017. augusztus 28., 09:33 (CEST)
thread_title:  Találós kérdés
Vita:Voszhod–1

message: "Ez a szemlélet komoly szerepet játszott a Szojuz–11  katasztrófájánál.[forrás?]"
Ha a Szojuz 11 legénységén lett volna űrruha, talán élve jutottak volna le... Milyen forrást citáljak? Szerintem triviális, ha nem akkor töröld a mondatot
--Duhos vita 2010. április 16., 21:41 (CEST)
replies: text: Persze, igazad van abban, hogy a Szojuz-11 űrhajósai talán nem halnak meg, ha van rajtuk űrruha, a forrás ahhoz kellene, hogy ez a dolog a Voszhod-1-hez köthető. Annyiban jogos, hogy ez volt az első, űrruha nélküli repülés, de ettől még a későbbi repüléseken felvehették volna az űrruhát. Tehát látom a logikai kapcsolatot a két eset között, csak a szükségszerűséget nem. Ha ezek szerint nincs forrásod az állításhoz, a jóváhagyásoddal törlöm a cikkből. misibacsi*üzenet 2010. április 16., 21:55 (CEST)
Ahogy jólesik, a tények nem kell, hogy zavarják bármely cikk szerkesztését.
--Duhos vita 2010. április 17., 18:14 (CEST)

text: Ha tényekről beszélsz, adj meg forrást. misibacsi*üzenet 2010. április 17., 21:57 (CEST)
Az álláspontomat ismertettem, nekem a béke többet ér, ha valaki mindkét cikket (vagy azok forrásait) elolvassa, vagy látja, vagy nem.
--Duhos vita 2010. április 18., 06:40 (CEST)
ps: []
--Duhos vita 2010. április 18., 06:44 (CEST)
 A megfogalmazás más
Sajnos a hiúságom győzött:
--Duhos vita 2010. április 18., 06:56 (CEST)
A Voszhod-2 személyzete az űrséta során viselt szkafandert. Azt a start elött, vagy a kabinban vették fel?
Konkrét infót nem találtam csak több utalást (ebben a cikkben is) a tragikusan szűk helyre, ami az öltözködést megnehezíti, illetve 
--Tisztelettel: Duhosvita 2012. május 25., 11:54 (CEST)
Egyrészt miért a Voszhod-1 vitalapján kérdezel a Voszhod-2 technikai körülményeiről? Másrészt logikus, hogy már a felszállás előtt fel kellett venniük az űrruhát, hiszen a szűk kabinban, rövid idő alatt ez nem lett volna lehetséges, harmadrészt találtam rá forrást, hogy űrruhába öltözve szálltak fel (a Praxis megemlíti). misibacsi*üzenet 2012. május 25., 19:26 (CEST)
thread_title:  Forrás
Vita:Földgáz

message: Nem vitatkozni szeretnék, csak kérdezni: a kitermelés előtt álló földgáz milyen módon van ott a föld alatt? Hogyan kell ezt elképzelni? Kérhetnék erről egy bekezdést?
Majd egyszer összeszedem magamat, addig is találtam egy nagyon jó ábrát itt: http://www.bgs.ac.uk/research/energy/undergroundGasStorage.html A cikk ugyan a földgáztárolás lehetőségeiről szól, de a Figure 1 a. nagyon szemléletesen mutatja, a földgáz és a kőolaj porózus kőzetekben van jelen. Nagyítsd ki! A homokszemcsék közötti hézagokban lehet a földgáz, vagy a kőolaj (vagy éppen víz). Van ahol önmagukban vannak, de gyakran a kőolajréteg felett földgázréteg van. A lapon arról van szó, hogyan lehet a kimerült északi-tengeri olajmezők geológiai rétegeit földgáz tárolására hasznosítani. – SepulturaP's.box 2017. október 23., 18:49 (CEST)
thread_title:  Földgázt tartalmazó geológiai rétegek 

message: Mit gondoltok, ezt a lapot lenne érdemes bővíteni, vagy egy új lapot létrehozni: "Krk LNG terminál" elnevezéssel?
Ha bővítés:
Magyarország számára gazdaságstratégiai, nemzetstratégiai és nemzetbiztonsági kérdés az ország biztonságos, több forrásból és több útvonalon történő földgázellátása. Hazánknak kiemelt érdeke fűződött a horvátországi Krk-szigeten létesült évi 2,6 milliárd m3 kapacitású LNG visszagázosító terminál 2021. január 1-i üzembeállásához, mivel általa földrajzi közelségbe került a globalizálódó LNG piacokhoz való közvetlen hozzáférés lehetősége. A Krk LNG-ben történő magyar szerepvállalás kérdését a Kormány kiemelt fontosságúként kezelte, ami az új Nemzeti Energiastratégiában is tételesen megjelenik.
-akkor ezzel a témával.
Bővebb infó:
http://mvm.hu/uncategorized/a-magyar-foldgazellatas-uj-korszaka-az-mfgk-elso-lng-szallitmanyaval-uzembe-allt-a-horvatorszagi-krk-lng-terminal/
Szerintem érdemesebb lenne egy új lap, mivel egy új létesítmény jött létre.
Köszönöm a véleményeket! BryPiere vita 2021. március 23., 13:01 (CET)
replies: text: Sziaǃ Kellene egy LNG-szócikk, amelyben lenne egy Terminál szakasz és a krki terminál megérdemelne talán egy külön szócikket. A Földgáz szócikket inkább a mérés és elszámolás rejtelmeivel lehetne bővíteni, mert tapasztalatom szerint ez érdekli leginkább az olvasót. Üdv. 𝕾𝖊𝖕𝖚𝖑𝖙𝖚𝖗𝖆𝕻'𝖘.𝖇𝖔𝖝 2021. március 23., 13:48 (CET)
thread_title:  Új lap, vagy jelen lap bővítése?
Vita:Budai pasák listája

message: Szejdi Ahmed pasa halálának az éve, az alábbi, újabb források alapján,  ellentétben a Wikipédia Szejdi Ahmedről szóló, török nyelvű szócikkével, és régebbi magyar forrásokkal, 1661. volt, és nem 1660.!
*B.Szabó János: Erdély tragédiája, 1657 - 1662, Corvina, Budapest, 2019.
*Magyarország Hadtörténete II., Az oszmán hódítás kora, 1526 - 1718. Szerkesztette: Mészáros Kálmán. Zrínyi Kiadó, Budapest, 2020.
*Sudár Balázs: A hódoltsági pasák az oszmán belpolitika forgatagában (1657 - 1665).  - 2021. május 19. Egresi István vita 2021. május 19., 10:36 (CEST)

message: Kalajlikoz Ali pasával kapcsolatban említi a cikk, hogy „a letételét tartalmazó parancsot már korábban, a hónap elején elküldték”. Ez mit jelent? Mit jelent a letétel ebben a kontextusban?
– Malatinszky vita 2010. április 16., 18:47 (CEST)
Hogyhogy mit? Tisztségfosztást, nyilván. Bennófogadó 2012. június 14., 15:59 (CEST)
Miért kezdődik a 36. után újra a számozás? Alensha 2016. október 12., 23:28 (CEST)
Én nem látom, nálam megy tovább 62-ig. Akela vita 2016. október 15., 01:23 (CEST)
thread_title:  Letétel
Vita:Neves közgazdászok listája

message: Elég rossz ötletnek tartom, hogy egy szócikknévtérbeli listában olyan karbantartási, szerkesztési instrukciókat biggyesztünk az egyes közgazdászok neve mellé, hogy „bővíteni” meg „kiegészíteni” (mármint az életrajzi szócikkeket). Erre a célra műhelymunkalapok, személyes allapok, esetleg a vitalap való, de nem egy lista. A gyakorlat, amit ebben a listában látunk nem csupán elszigetelt jelenség a Wikipédiában, de a fentiek fényében abszurd is, így ezeket a megjegyzéseket eltávolítom, a laptörténetből kihalászható és allapra tehető. Pasztilla 2010. április 17., 14:07 (CEST)
replies: text: Én már rég kiszálltam ebből a listából, ugyanis gyökeresen eltérő volt a szándékotok vele, mint az én gondolataim. Még ezt a szócikkíró versenyre csináltam egy gyűjtőlistának, amiről tudhatjuk, hogy mit hol kell csinálni. Szóval annyira azért nem baromság, hogy ott voltak ezek a megjegyzések, mert lehetett tudni, hogy mit és hol kell javítani még. Mindenesetre ha vakinek az eredeti változat kellene, akkor az oldalamon megtalálja. Inkább egyébként az életrajzok bővítésén fáradozzunk, mint ahogy azt Karl Gustav Adolf Knies esetében tetted, semmint hogy ezen olyan sokat rugózzunk. Drkazmer  No mesélj... 2010. április 18., 19:32 (CEST)
replies: text: :Oké, most látom a laptörténetből, hogy allapból lett szócikknévtérbe mozgatva, csak a mozgató nem „szócikknévteresítette” a lapot az instrukciók kivételével. Továbbra is úgy gondolom, hogy a „wikisíteni!” és más egyebeknek semmi közük a szócikknévtérhez, ezért szedtem ki, de a többiben maradéktalanul egyetértek veled. Pasztilla 2010. április 18., 21:49 (CEST)
thread_title:  Bővíteni meg kiegészítenI 

message: Egyfelől kivettem a Közgazdasági Nobel-emlékdíjat kapott közgazdászok táblázatát, részben mert 2011 óta nem frissült, részben pedig mert van külön szócikk a díjazottakról, ott van egy klassz nagy táblázat magyarázatokkal, nincs értelme duplikálni ugyanazt a szakaszt, főleg, ha az egyik már rég nem is frissül. Linkként azért betettem a Nobel emlékdíjasokat.
Másfelől a törlési megbeszélésen felmerült, hogy közgazdasági elméletek, díjak és nemzetek (vagyis csak egy, a magyar közgazdászoké) is bele lett sűrítve a listába, amitől az koncepciótlannak tűnik. Valóban szerencsésebb ha az egy nemzethez tartozókat külön lista sorolja, ezért a magyarokat kivettem (tíz névről van szó), most egy piros link van ott Magyar közgazdászok listája címmel, talán egyszer sikerül valakinek többször tíz magyar közgazdászt egybegyűjteni. Így most a lista koncepciója az, hogy a nagy elméletek, irányzatok alapján sorolja az arra érdemeseket. Néhány helyen megtoldottam forrással is a neveket. Palotabarát vita 2018. október 11., 14:51 (CEST)
thread_title:  Némi átalakítás 

message: Wikipédia:Törlésre javasolt lapok/Közgazdászok listája
thread_title:  A törlési megbeszélés eredménye
Vita:Zsitvay Leó

message: Nem azt mondtuk, hogy az ilyen jelentéktelen munkássággal bíró szerzőknek csak 1850 előtt megjelent mű esetén adunk helyet a Wikipédiában? – Malatinszky vita 2010. április 18., 01:29 (CEST)
Jogi szakmunkái értékét megítélni nem tudom, de ő speciel elég híres bíró volt. Szinnyein kívül a MÉL is figyelmére méltatta, és nyakamat rá, hogy a Révaiban is szerepel. Az 1850 előtti megjelenés azokra vonatkozik, akik gyakorlatilag csak Szinnyeinek köszönhetik nevük fennmaradását. Vungadu Lőjetek! Ide lőjetek!  2010. április 18., 01:41 (CEST)
Oké, ha bíróként is híres, akkor nem pampogok. – Malatinszky vita 2010. április 18., 02:38 (CEST)
thread_title: Nevezetesség?